open-index/open-wikipedia-markdown huggingface dataset:
Penestaiene

**Penestaiene** (gresk: oι Πενέσται, hoi penestai ) var en klasse av ufrie arbeidere, som var knytt til jorden, i Thessalia i antikkens Hellas. De kan sammenlignes med helotene i Sparta.
Fylkesvei 5194

**Fylkesveg 5194** går mellom Midtun og Elvenes i Bergen.

Frem til 2019 hadde veien betegnelsen fylkesvei 184 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Kalwaria Zebrzydowska

**Kalwaria Zebrzydowska** (Zebrzydowski-kalvariet) er en by i sørlige Polen med 4 524 innbyggere (2005). Den ligger i det lillepolske voivodskap.

Byen ble grunnlagt på begynnelsen av det 17. århundre av Mikołaj Zebrzydowski. De naturlige terrengforholdene ble utnyttet til byggingen av et kapell- og kirkekompleks, som danner et kalvarium, og siden 1700-tallet er Kalwaria Zebrzydowska et valfartssted for katolikker. Det besøkes årlig av 1 million troende, og er blitt besøkt av blant annet pave Johannes Paul II og pave Benedikt XVI.

Av spesielt stor verdi er Matka Boska Anielska-kirken, fransiskanerklosteret, og 42 kapeller og småkirker som ligger på fjellet Żar. Dette manneristiske arkitektur- og landskapskomplekset og pilegrimsparken i Kalwaria Zebrzydowska er skrevet inn på UNESCOs liste over verdens kulturarv.

## Referanser


## Eksterne lenker
*
Vagantviser

**Vagantviser** er dikt og sanger som ble dikta av middelalderens omstreifende vaganter, det vil si studenter som vandra mellom de ulike europeiske universitetene. Det var særlig på tyskspråklig område at vagantvisene hadde sin blomstringstid på 1100- og 1200-tallet. I stil og stemning spenner de fra det høystemt poetiske til burleske og folkelige tekster. Piker, vin og terningspill er gjennomgangsmotiver i vagantdiktninga.

De fleste bevarte tekstene er på latin, men det er også bevart mange tekster på folkespråket. De fleste tekstene har ukjent forfatter. Det store navnet i vagantdiktninga er Arkipoeta («erkepoeten»), som en kjenner ti dikt av. Bak pseudonymet skjuler det seg en person som har studert i blant annet Pavia og Salerno, og som i en periode har oppholdt seg i nærheten av Fredrik Barbarossas hoff.

Den største enkeltsamlinga av vagantviser er *[[Carmina Burana]]*, som er blitt vidt kjent etter at Carl Orff satte musikk til noen av tekstene. 

Vagantviser nådde også norsk område i middelalderen. Under utgravningene på Bryggen i Bergen ble det funnet en runepinne med bruddstykker av to latinske vagantstrofer. Den ene lyder slik i Sigmund Skards gjendiktning: «Ei har fanga hjarta mitt / der i draum eg vankar / leikar i mi lengting blidt / fyller mine tankar / Sola stig i veldet sitt / heitt mitt hjarta bankar.»

## Se også
*Trubadur
*Minnesang
*Folkeviser
Insentiv spirometri

**Insentiv spirometri** er en metode for å motivere pasienter til å puste dypt og rolig, og på den måten etterligne naturlig sukking og gjesping. Dette oppnås ved å utstyre pasienter med et apparat som gir visuell eller annen positiv tilbakemelding når de inhalerer i riktig hastighet eller volum, og holder pusten i 3 sekunder ved hvert innpust. 

Insentiv spirometri øker overtrykket i lungene ved innpust (transpulmonært trykk) og inspirasjonsvolum, styrker musklene som brukes ved innpust, og opprettholder eller reetablerer normalt pustemønster. Når øvelsen gjentas med jevne mellomrom kan den bidra til å opprettholde frie luftveier og forebygge eller redusere atelektase og lungebetennelse.

## Se også
*Spirometri
*Immobilitet
Theognis fra Megara

**Theognis fra Megara** (gresk: Θέογνις ὁ Μεγαρεύς; 6. århundre f.Kr.) var en gresk poet. Mer enn halvparten av de elegiske diktene fra Hellas før den aleksandrianske perioden er inkludert i de 1400 linjene tilegnet Theognis.

## Referanser


## Eksterne lenker
*
Kø (datastruktur)

En **kø** er en abstrakt datastruktur for midlertidig lagring av data, objekter eller hendelser som skal tas ut én etter én for å bli prosessert. Den vanligste formen for kø kalles først-inn-først-ut eller First-In-First-Out (FIFO), og ordet *kø* brukes gjerne om denne formen alene. En slik kø innebærer at elementene i køen tas ut igjen i den samme rekkefølgen som de kom inn. Andre vanlige datastrukturer som også faller inn under begrepet *kø* er prioritetskø og sist-inn-først-ut.
Theopompos

**Theopompos** (gresk: Θεόπομπος; født ca. 380, død ca. 315 f.Kr.), ifølge en kort bysantinsk biografi født i 378/77 f.Kr. som sønn av Damasistratos, var en gresk historiker og retoriker.

## Biografi
Han ble født på Khíos i en tid da bystatene Sparta og akamenidene dominerte området rundt Egeerhavet. Hans far Damasistratos stod på spartansk side, noe som straffet seg da Sparta led et fryktelig nederlag i slaget ved Leuktra i 371 f.Kr., og Theopompos' familie ble forvist fra Khios. I Athen studerte han under Isokrates og gjorde store framskritt i retorikk. Ved én anledning holdt han en tale ved olympiske leker. Han «lakoniske tale» må ha dreid seg om Sparta. Talen «til Euagoras» vet vi ingenting om, utover at en konge på Kypros het slik. Hans hovedverk var *Hellenika* (= «Hellas' historie») og *Philippika* (= «Om kong Filip»). *Hellenika* var Hellas' historie fra 411 f.Kr. (der Thukydid avbryter sin *[[Peloponneserkrigen (bok)|Peloponneserkrigen]]*) frem til 394 f.Kr. (Xenofon skrev en bok med samme tittel og samme emne.) Av Theopompos' *Hellenika* er bare nitten bruddstykker bevart. *Philippika* var ferdigskrevet i 324 f.Kr. på Khios. Theopompus var kommet hjem til sin barndoms øy i 333 f.Kr. da Aleksander den store beordret de khianske forviste kalt hjem. Men etter Aleksanders død falt de pro-makedonske grekerne i unåde, og Theopompus måtte igjen flykte fra Khios. Denne gang slo han seg ned i Egypt, ved hoffet til Ptolemaios I Soter. Trolig døde han kort tid etter 320 f.Kr. 

I Alexandria skal han ha skrevet en beretning om krigene mellom egyptere og persere. Den er tapt, men beskrev hendelsene fra Artaxerxes Is vellykte invasjon, til Artaxerxes II Mnemons feilslåtte felttog. Theopompus brukte moralske forklaringer, typiske for datidens greske tenkemåte, som forklaring på historiske endringer. 

## Forfatterskap
Theopompos var muligvis forfatter til et sammendrag av Herodots *Historie*. Teksten «Angrep på Platon» og avhandlingen «Om fromhet», som er kjent i fragmenter og sitater, er tidvis referert til som adskilte verker, men var kanskje bare to av mange digresjoner i historien om Filip II av Makedonia (360‑36 f.Kr.), hans mest omfattende verk. Herfra er mer enn 370 bruddstykker identifisert. Theopompos trodde på monarki og anså Filip II som en ideell konge, selv om han kritiserte kongens alkoholisme. I tillegg er dette en omfattende beskrivelse av samtiden, med omtale av ulike historiske skikkelser og etnografiske beskrivelser av fremmede land og folkeslag. Siden han levde i forvisning i mange år, var Theopompus mye på reisefot. Han forsøkte å være objektiv, og inspirerte senere greske historikere til det samme. Ikke minst bemerket de hans retoriske grep og fokus på drama, en kombinasjon kjent som «retorisk historie». Det var herfra den romerske historikeren Pompeius Trogus skaffet det meste av stoffet til *Historiæ Philippicæ*.

## Referanser


## Eksterne lenker
* «Theopompus of Chios» , av Jona Lendering, *Livius.org*
Stormarihand

**Stormarihand** er en art i marihandfamilien (orkidéfamilien). Den er utbredt i Nordvest-Europa, men botanikerne er uenige om den også forekommer i Norge.

Denne arten ligner mye på purpurmarihand, men er som navnet tilsier større, med en opptil 75&nbsp;cm lang stengel. Bladene er lange og stort sett uflekka. I de tilfellene bladene er flekka er flekkene som regel store og ringforma. Blomstene er også store og rosa med mørke flekker midt på leppa.

Stormarihand er på samme måte som purpurmarihand utbredt i områder med maritimt klima i Nordvest-Europa, men stormarihand har en mer sørlig utbredelse. Den er funnet i Sør-England, Wales, Nord-Frankrike, Danmark, Nederland, Belgia, Luxembourg og nordlige og vestlige deler av Tyskland.

Arten vokser på fuktig eng, rikmyr og i dynesenkinger på basisk eller kalkrik jord. I likhet med noen andre orkidearter kan den også dukke opp på hauger med sterkt forurenset industriavfall der få andre planter kan overleve. 

Systematikken til slekten *[[Dactylorhiza]]* er meget komplisert med stor variasjon innenfor de enkelte artene, utbredt polyploidi og mange naturlige hybrider. Stormarihand er tetraploid med 2n&nbsp;=&nbsp;80 kromosomer, og arten har sannsynligvis oppstått som en hybrid mellom de diploide artene skogmarihand (*D. fuchsii*) og engmarihand (*D. incarnata*).

## Forekomst i Norge
Rolf Nordhagen fant en orkidé, som han mente var stormarihand, i Ervik på Stadlandet i Selje kommune i Sogn og Fjordane, og publiserte dette funnet i 1972. Andre botanikere var kritiske til Nordhagens artsbestemmelse, og etter at Ervikvatnet ble tappet ned mente man at forekomsten var tapt. 

Reguleringen av vassdraget skapte derimot et nytt levested for slike orkideer ikke langt unna Nordhagens funnsted. Steinar Skrede fant på slutten av 1990-tallet flere planter her som kan være stormarihand. Det er også gjort et mulig funn av arten på Jæren. 

Elleve norske orkidearter ble midlertidig fredet i et hastevedtak sommeren 1989. Stormarihand ble for sikkerhets skyld tatt med, men er ikke fredet nå. I Norsk rødliste for arter 2006 er den oppført som «kritisk truet», men arten er ikke nevnt i rødlistene for 2010, 2015 eller 2021.

## Litteratur
* 
* 
* 
* 
* 

## Eksterne lenker
* 
* Rødlistevurdering for stormarihånd - Norsk rødliste 2006
Arkhilokhos

**Arkhilokhos** (gresk: Ἀρχίλοχος) (født ca. 680 f.Kr., død ca. 645 f.Kr.) var en gresk poet fra øya Paros i den greske arkaiske periode som var feiret for sin mangesidige og nyskapende bruk av poetisk versemål og som den tidligste kjente greske forfatter som komponerte bortimot utelukkende på temaer som besto av hans egne følelser og erfaringer. De greske lærde i Alexandria inkluderte ham i deres kanonske liste over jambiske poeter, sammen med Semonides fra Amorgos og Hipponax fra Efesos som den mulige oppfinneren av elegien. Dog har en del moderne litteraturforskere karakterisert ham som utelukkende en lyrisk poet.

Bare fragmenter er bevart av hans verker, men han ble feiret av oldtidens grekere som deres mest briljante forfatter og nevnt i samme åndedrett som Homer og Hesiod, skjønt han ble også sensurert av dem som den arketypiske skammens dikter — hans forbannelse skal etter sigende ha vært å ha drevet sin tidligere forlovede og hennes far til selvmord. Han presenterte seg selv som en mann med få illusjoner, enten det var i krig eller i kjærlighet, slik som den følgende elegi, hvor påpasselighet er sett på som den bedre delen av tapperhet:

::Ἀσπίδι μὲν Σαΐων τις ἀγάλλεται, ἥν παρὰ θάμνῳ
:::ἔντος ἀμώμητον κάλλιπον οὐκ ἐθέλων
::αὐτὸν δ' ἔκ μ' ἐσάωσα τί μοι μέλει ἀσπὶς ἐκείνη;
:::Ἐρρέτω ἐξαῦτις κτήσομαι οὐ κακίω.

::*En av stammemennene i Trakia, hoverer nå i det skjold jeg etterlot*
:::*Motvillig bak en busk, for det var brukbart nok,*
::*Dog, jeg fikk meg selv trygt avsted. Hvilket gjøremål har jeg med dét skjoldet?*
:::*La det gå. En annen gang vil jeg finne ett som ikke er verre.*

Archilochos ble imitert langt opp i selv romersk tid, og tre andre anerkjente poeter hevdet senere at de også hadde kastet unna sine skjold — Alcaeus, Anakreon og Horatius.

## Referanser


## Eksterne lenker

* Archilochos , introduksjon og oversettelse av Arkhilokhos' lengste fragment ved Guy Davenport (engelsk)
* Nettressurser om Archilochos  (engelsk)
* Poesien til Archilochos (engelsk)
Fylkesvei 5150

**Fylkesveg 5150** går mellom Lekven og Røttingen i Bjørnafjorden.

Frem til 2019 hadde veien betegnelsen fylkesvei 158 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Dead Man’s Shoes

***Dead Man's Shoes*** er en thriller fra 2004. Den er regissert av Shane Meadows, som også skrev filmen sammen med hovedrolleinnhaver Paddy Considine.

## Handling

Filmen handler om Richard (Paddy Considine), en fallskjermjeger som vender tilbake til hjembyen sin for å hevne mobbingen av sin mentalt tilbakestående bror, Anthony. Richard og Anthony camper på utsiden av byen mens Richard jobber seg gjennom gjengen som utførte mobbingen. Underveis i filmen får publikum gradevis vite hva som har skjedd med Anthony, og hvordan barndommen til brødrene var.

## Roller

*Paddy Considine som Richard 
*Toby Kebbell som Anthony 
*Gary Stretch som Sonny 
*Emily Aston som Patti 
*Neil Bell som Soz
*Jo Hartley som Jo
*Seamus O'Neil som Big Al
*Stuart Wolfenden som Herbie
*Paul Sadot som Tuff
*Paul Hurstfield som Mark
*George Newton som Gypsy John
*Craig Considine som Craig
*Matt Considine som Matt
*Andrew Shim som Elvis

## Musikk

Filmmusikken til filmen ble komponert av Aphex Twin. Flere andre artister bidro med sanger til soundtracket til filmen.

### Soundtrack

Soundtracket ble utgitt av Warp Record i oktober 2004.
# Smog – «Vessel in Vain»
# Calexico – «Untitled II»
# Calexico – «Untitled III»
# Adem – «Statued»
# Calexico – «Ritual Road Map»
# Laurent Garnier – «Forgotten Thoughts»
# The Earlies – «Morning Wonder»
# Richard Hawley – «Steel 2»
# Clayhill – «Afterlight»
# Calexico – «Crooked Road and the Briar»
# Lucky Dragons – «Heartbreaker»
# Gravenhurst – «The Diver»
# Cul de Sac – «I Remember Nothing More»
# P.G. Six – «The Fallen Leaves That Jewel the Ground»
# ABBC – «Pluie Sans Nuages»
# Aphex Twin – «Nanou 2»
# M. Ward – «Dead Man»
# DM & Jemini – «The Only One»

Sanger som ble brukt i filmen, men som ikke var på soundtracket inkluderer «Monkey Hair Hide» av The Leisure Society, «A King at Night» av Bonnie «Prince» Billy, «De Profundis» av Arvo Pärt, «Let My Prayer Arise» av det estoniske filharmoniske kammer kor, og «Chinese Water Python» av Robyn Hitchcock.

## Mottagelse
Filme kom på 180.-plass i Empire Magazines kåring av deres «201 beste filmer gjennom tidene» i deres mars 2006 utgave. Samme blad kåret den også til den 462. beste filmen gjennom tidene i 2008..

Paddy Considine vant «Beste britiske skuespiller» under Empire Awards i 2005. Filmen ble også nominert til flere priser, blant annet en BAFTA for beste film i 2005.

## Referanser


## Eksterne lenker
*
Christel

**Christel** er en opprinnelig tysk kjæleform av kvinnenavnet *[[Christina]]*, som betyr «kristen».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Christel Sverre (f. 1960), norsk bildekunstner
* Christel Alsos (f. 1984), norsk sanger
* Christel Fricke, tysk-norsk filosofiprofessor

## Referanser


## Eksterne lenker
*
Immobilitet

**Immobilitet** er innenfor sykepleie en manglende evne til å fritt bevege og utfolde seg, og er som regel en følge av sykdom eller innleggelse ved sykehus eller sykehjem. Immoblitet har negativ innvirkning på menneskets fysiske, psykiske og sosiale helse, og graden av innvirkning er varierende med varigheten. Forebygging av immobilitet og effektene av immobilitet er en sentral del av klinisk sykepleie.

## Sengeleiets komplikasjoner
Sengeleiets komplikasjoner er en fellesbetegnelse på effektene av immobilitet, og omfatter
* Atelektase og lungebetennelse
* Blodtrykksfall
* Depresjon
* Kontrakturer, osteoporose og frakturer
* Muskelatrofi
* Obstipasjon
* Søvnløshet
* Sansedeprivasjon
* Spissfot
* Trombose
* Trykksår
* Urinveisinfeksjon og nyrestein

Sengeleiets komplikasjoner kan ramme alle, men en del tilstander gjør en mer utsatt. Disse omfatter
* Avkrefting
* Bevisstløshet
* Demens
* Dehydrering
* Depresjon
* Diabetes
* Fuktighet
* Lammelser
* Narkose
* Overvekt
* Sansesvikt
* Undervekt

## Se også
* Insentiv spirometri
Pastourelle

**Pastourelle** er diktsjanger fra middelalderen. Gjennomgangsmotivet i pastourellene er en scene der ei gjeterjente blir oppvarta av en forfører – som oftest av høyere byrd. Scenen ender med et avslag, eventuelt en voldtekt, eller den får en lykkelig utgang.
Fylkesvei 5050

**Fylkesvei 5050** går mellom Førland og Sæ i Stord.

Før 1. januar 2010 hadde veien betegnelsen fylkesvei 57, og frem til 2019 hadde veien betegnelsen fylkesvei 61 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Travis

:*«Travis» har [[Travis (andre betydninger)|flere betydninger]].*

**Travis** er en rockegruppe fra Glasgow, Skottland, som består av Fran Healy, Dougie Payne, Andy Dunlop og Neil Primrose. Med fire album, fra *Good Feeling* i 1997, oppnådde Travis suksess både hos publikum og hos kritikerne. Travis har et godt rykte som et konsertband. Deres stil er preget av en jordnær musikk som er lett å like. Et lenge ventet femte album, deres første siden *12 Memories* i 2003, produsert av Nigel Godrich ble lansert i mai 2007.

Travis utga i 2008 EP-platen «J. Smith» på egen label, Red Telephone Box. Albumet «Ode to J. Smith» ble utgitt på samme label i september 2008.

## Medlemmer
* Fran Healy – vokalist og gitar
* Andy Dunlop – gitar
* Dougie Payne – bass
* Neil Primrose – trommer

## Diskografi
### Studioalbum
* *[[Good Feeling]]*, 1997
* *[[The Man Who]]*, 1999
* *[[The Invisible Band]]*, 2001
* *[[12 Memories]]*, 2003
* *[[The Boy With No Name]]*, 2007
* *[[Ode to J. Smith]]* (Red Telephone Box, 2008)
* *[[Where You Stand]]* (Red Telephone Box/Kobalt, 2013)
* *[[Everything at Once]]* (Red Telephone Box, 2016)

### DVD
* *More Than Us* – Live opptak fra Glasgow, 2002
* *Travis At The Palace* – Live opptak fra Alexandra Palace, London, 2003
* *Singles* – musikkvideoer og annet, 2004

## Eksterne lenker
* 
* 
* 
* 
* Travis.ography (med lydspor)
* Travis-nyheter
Tom Huddlestone

**Thomas Andrew Huddlestone** (født 28. desember 1986) er en engelsk fotballspiller som fra den 30. juni 2022 er klubbløs.

Huddlestone har spilt 33 U21 kamper for . Han har en landskamp for  A-lag

## Biografi
Tom Huddlestone, som har vært en del av Derby County FC sitt fotballakademi, debuterte den 9. august 2003 for Derby i en alder av 16 år. Denne kampen var den første ligakampen i 2003/04-sesongen, og motstanderen var Stoke City FC. Han etablerte seg raskt i startoppstillingen til *the Rams* og fikk totalt med seg 43 ligakamper før sesongen var over. Også i 2004/05-sesongen spilte Huddlestone regelmessig for Derby, og som et resultat av dette skrev han under på en kontrakt med Tottenham Hotspur i januar 2005. Totalverdien for denne overgangen er antydet til å være rundt £2 500 000 der overgangen til Tottenham først skulle skje etter 2004/05-sesongen var over. Etter å ha fått med seg 45 ligakamper og 2 playoff-kamper i 2004/05-sesongen for klubben fra Derbyshire ble Huddlestone Tottehamspiller i juli 2005.

En kneskade i august 2005 gjorde at han mistet første del av 2005/06-sesongen for *Spurs*, og i oktober 2005 skrev han under en låneavtale med Wolverhampton Wanderers FC for å få matchtrening. Han debuterte for *Wolves* den 29. oktober 2005 i en ligakamp mot Watford FC, og han scoret sitt første mål for Wolverhampton 18. november 2005. Det skjedde mot sin gamle klubb Derby County i en ligakamp som Wolverhampton vant 3-0. I januar 2006 returnerte han tilbake til Tottenham, og han fikk sin debut for klubben fra London den 31. januar 2006 i en ligakamp mot Fulham. Totalt fikk han med seg 4 ligakamper for Tottenham på slutten av 2005/06-sesongen.

I 2006/07-sesongen scoret Tom Huddlestone sitt første klubbmål for Tottenham. Det skjedde 8. november 2006 i en kamp i den engelske ligacupen. Motstander i denne kampen var Port Vale FC og kampen endte med 3-1 seier til Tottenham. Huddlestone scoret først utlikningsmålet til *Spurs* før han i ekstraomgangene ga laget ledelsen 2-1. Den 17. desember 2006 noterte han seg for sitt første ligamål for Tottenham da klubben hans slo Manchester City 2-1. Etter å ha spilt 12 av de 20 første ligakampene for *Spurs* i den første delen av 2006/07-sesongen takket Huddlestone ja til å forlenge kontrakten sin med klubben, og hans nye kontrakt binder han til Tottenham fram til sommeren 2011.

## Referanser


## Eksterne lenker
*
Fylkesvei 1 (Hordaland)

**Fylkesvei 1 i Hordaland** gikk mellom Førde og Våga i Sveio.

Traséer: Førde – Fjon (17,8&nbsp;km), Raudkleiv – Gliråsen (4,1&nbsp;km), Kvernavatnet – Våge (0,8&nbsp;km).

2019 ble veien erstattet av fylkesvei 4942 og fylkesvei 4944.

## Kommuner og knutepunkter

* Ervesund bru (Ervessundet, 30 m)

----Erstattet av europavei 39
----

*Fylkesgrensen ved Gliråsen
----Forbindelse via fylkesvei 934 i Rogaland
----
*Fylkesgrensen ved Kvernavatnet

## Referanser


## Eksterne lenker
* Vegvesenets vegkart
Jenny Hval

**Jenny Hval** (født 1980) er en norsk vokalist, komponist, tekstforfatter og skribent, tidligere kjent under artistnavnet **Rockettothesky**. 

Hun ga ut sine to første soloalbum under navnet Rockettothesky, men har benyttet sitt eget navn på utgivelsene fra og med *Viscera* fra 2011.

## Bakgrunn
Hval studerte skrivekunst og performance i Australia på University of Melbourne. Samtidig spilte hun i bandene iPanic og Folding For Air og laget sin egen musikk, som hun fortsatte med da hun flyttet tilbake til Norge i 2004. Etter debutalbumet *[[To Sing You Apple Trees]]* i 2006 ble hun nominert til Spellemannprisen 2006 som beste nykommer. Hun ga i 2013 ut albumet *Innocence is Kinky* og ble nominert til Spellemannprisen 2013 klassen komponist for albumet og til Nordic Music Prize. I 2014 ga hun ut albumet *Meshes of Voice* sammen med Susanna Wallumrød. For albumet fikk de Spellemannprisen 2014 i åpen klasse. Hun ble for andre gang nominert til Nordic Music Prize for albumet *Apocalypse, girl* fra 2015. For albumet *Blood Bitch* fra 2016 vant hun Nordic Music Prize for 2016 og fikk i tillegg tre nominasjoner under Spellemannprisen 2016: klassene indie, årets album og tekstforfatter. Foran Spellemannprisen 2017 ble hun nominert i klassen årets musikkvideo for «The Great Undressing» regissert av Marie Kristiansen. I 2022 ble hun nominert til Nordic Music Prize og til Spellemannprisen 2022 i klassen alternativ pop/rock for *Classic Objects* og fikk Gammleng-prisen i åpen klasse.

Hun har også utgitt romanen *Perlebryggeriet* (2009), publisert tekster i tidsskrifter og antologier, studert litteraturvitenskap og arbeider som frilansspaltist og skribent for bl.a. Klassekampen.

## Diskografi

### Album
;Som Rockettothesky:
* 2006: *[[To Sing You Apple Trees]]* (Trust Me Records)
* 2008: *[[Medea (album)|Medea]]* (Trust Me Records)

;Som Jenny Hval:
* 2011: *Viscera* (Rune Grammofon)
* 2013: *Innocence Is Kinky* (Rune Grammofon)
* 2014: *Meshes of Voice* (SusannaSonata) – sammen med Susanna Wallumrød
* 2015: *Apocalypse, girl* (Su Tissue Records)
* 2016: *Blood Bitch* (Su Tissue Records)
* 2019: *The Practice of Love* (Su Tissue Records)
* 2022: *Classic Objects* (Su Tissue Records)
* 2025; *Iris Silver Mist* (Smalltown Supersound)

;Som Nude on Sand (med Håvard Volden)
* 2012: *Nude on Sand* (SOFA)

;Andre utgivelser: 
* 2016; *Inn the End His Voice Will Be the Sound of Paper* (Hubro) - sammen med Trondheim Jazzorkester og Kim Myhr
* 2021: *Menneskekollektivet* (Smalltown Supersound) – sammen med Lost Girls og Håvard Volden

### EP-er
* 2006: *Cigars* (demo)
* 2018: *The Long Sleep*

## Bibliografi
### Romaner
* 2009: *[[Perlebryggeriet]]*, Kolon forlag – nominert til Sørlandets litteraturpris 2010
* 2018: *[[Å hate Gud]]*, Forlaget Oktober

### Essays

* 2025: *Scenemennesket*, Oktober

## Priser og nominasjoner

## Referanser


## Eksterne lenker
* 
* 
* 
* 
*  Interview with Jenny Hval in ''The Quietus''
Fylkesvei 4990

**Fylkesveg 4990** går mellom Tittelsnes og Dalshovda i Sveio. Veien er 6,3&nbsp;km lang.

Frem til 2019 hadde veien betegnelsen fylkesvei 9 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Jacques Isorni

**Jacques Isorni** (født 3. juli 1911 i Paris, død 8. mai 1995) var en fransk advokat, forfatter og deputert. Han er særlig kjent som forsvarer av høyreekstemister som Robert Brasillach, marskalk Philippe Petain og oberst Jean-Marie Bastien-Thiry, personer som regnes som martyrer av det ytre høyre i Frankrike. Selv om han personlig hadde en utpreget høyreorientert verdensanskuelse, var han først og fremst kjent som en uavhengig person, og forsvarte alle han mente ble forfulgt av de rådende myndigheter.

## Liv
Isornis far var en konservativ innvandret italiener, mens moren var en radikal kvinne fra en borgerlig fransk familie. Som ung var hun blant annet en ivrig forsvarer av Alfred Dreyfus, og brøt forholdet med sin forlovede da hun oppdaget at han hadde skrevet under på et opprop mot Dreyfus.

Isorni gikk på École Alsacienne og studerte senere litteratur og jus i Paris. I 1931 ble han den yngste praktiserende advokaten i Frankrike. Han var tidlig blitt svært konservativ, og sluttet seg til Action Française. Til tross for dette ble han selv angrepet av det ytre høyre, for å være halvt italiensk og for å være for imøtekommende mot jøder.

Da Frankrike ble okkupert av Tyskland i 1940 stilte han seg positivt til Vichy-regimet ledet av marskalk Petain. Likevel forsvarte han under hele okkupasjonen personer som ble rettsforfulgt av regimet, og hans dyktighet reddet mange liv. Etter frigjøringen gikk han over til å forsvare medlemmer av Vichy-regimet og kollaboratører, hans anliggende var alltid å forsvare dem han mente var den svake part. Erfaringene fra disse siste sakene gjorde at han etterhvert beveget seg i reaksjonær retning, og han hevdet at rettsoppgjøret etter krigen var langt verre enn de misgjerningene tyskerne og deres franske allierte hadde begått under okkupasjonen.

I 1951 ble han valgt inn i nasjonalforsamling på en høyreekstrem liste, samme år ga han ut boken *Je suis avocat* (*Jeg er advokat*), og i 1984 ga han ut første bind av memoarene sine.

Da Petain døde ble han gravlagt på Ile d'Yeu der han hadde sittet fengslet, hele resten av sitt liv kjempet Isorni for at levningene skulle flyttes til slagmarken ved Verdun, der Petain hadde blitt en nasjonalhelt under første verdenskrig. I 1973 ble liket av Petain stjålet, og senere gjenfunnet i en garasje eiet av Isorni.

## Referanser
Fredskirkene i Jawor og Świdnica

**Fredskirkene i Jawor og Świdnica** (polsk: *Kościoły pokoju w Jaworze i Świdnicy*) er de største trekirkene i Polen og Europa. De ligger i det nederschlesiske voivodskap, og er skrevet inn på UNESCOS liste over verdens kulturarv.

Kirken i Jawor er tilegnet Den hellige ånd, kirken i Świdnica er derimot tilegnet Den hellige treenighet. 

De ble bygd i Schlesien i andre halvdel av det 17. århundre som følge av freden i Westfalen (derav navnet fredskirker) etter trettiårskrigen (1618–1648). Det var da den katolske keiser Ferdinand III under press fra det protestantiske Sverige gav de schlesiske lutheranerne lov til å bygge tre helligdommer på områdene underlagt sitt styre. 

Byggingen skulle imidlertid skje under visse betingelser – blant annet måtte tre benyttes, uten spikrer, og kirkene måtte dessuten plasseres utenfor bymurene. Alle tre kirkene ble bygd, men den ene kirken – i Głogów – brant ned etter et lynnedslag i 1758.

Begrenset av fysiske og politiske omstendigheter, ble fredskirkene et vitnesbyrd for jakten på religiøs frihet, og er i dag et sjeldent uttrykk for den lutherske ideologi i et idiom som vanligvis assosieres med den keiserlige habsburgske romersk-katolske kirke.
## Eksterne lenker
*
Hanne Andrea Kraugerud

**Hanne Andrea Kraugerud** (født 1980) er en norsk filosof og skribent. 

Kraugerud har bakgrunn fra Steinerskolen. Hun ble cand.philol. ved Universitetet i Oslo i 2003 og dr.phil. ved samme universitet i 2009. Avhandlingen hadde tittelen *Changing the subject : the agnostic quietism of Richard Rorty's pragmatism*.

Kraugerud har vært spaltist i *[[Morgenbladet]]*, og har blitt publisert i tidsskrifter som *[[Samtiden]]*, ''Prosa'' og ''Vagant''. Hun har også utgitt noen bøker. Hun har markert seg som en kritiker av feminismen. 

## Referanser
Kvant

:*Se også [[Kvant (tidsskrift)]]*
I fysikken er et **kvant** (fra latin av *quantus*) den minste enheten av energi som finnes. Et kvant blir sett på som en *udelelig enhet*. For eksempel er et foton (partikkel i elektromagnetisk&nbsp;stråling) et *lyskvant*, da det er den minste enheten av lysenergi (og andre deler av elektromagnetisk stråling) med en bestemt frekvens, som finnes.

Begrepet oppstod i 1900 da Max Planck klarte å forklare egenskapene ved sort stråling ved å anta at veggene som holdt strålingen på plass, kun kunne sende ut og ta i mot energi fra strålingen i diskrete mengder. Selve strålingen antok han var beskrevet ved de kontinuerlige ligningene til Maxwell.

I de følgende årene undersøkte Albert Einstein  de termiske egenskapene til denne strålingen og fant ut at Plancks strålingslov i stedet skulle forstås som om selve strålingen hadde egenskaper som en diskret gass av *lyspartikler* eller fotoner. Denne innsikten gjorde det mulig for ham i 1905 å gi en forklaring av den fotoelektriske effekten. Dette betyr at når lys blir emittert (sendt ut) fra en gjenstand eller et atom, så skjer det i diskrete energimengder. Dette resultatet brukte Niels Bohr noen år senere i sin atommodell.

Formelen for energien til et lyskvant eller foton med frekvens *&nu;* er

:E=h\nu

hvor
* *E* er den totale energimengden,
* *h* er Plancks konstant, og
* *&nu;* er strålingsfrekvensen.

## Se også
* Foton
* Kvantemekanikk

## Referanser
Ghawarfeltet

**Ghawarfeltet** er verdens påvist største konvensjonelle oljefelt. Det ble oppdaget i 1948 og ligger øst i Saudi-Arabia, vest for Qatar. De påviste maksimalt utnyttbare reservene er mellom 66 og 100 milliarder fat. Feltets utstrekningen er 280 ganger 30 km. Utstrekningen og reserven er enda større når i tillegg regner med oljesand eller særlig tung olje. 

## Produksjon
Feltet nådde en daglig produksjon kortvarig på over 6,5 millioner fat omkring 1990, og har siden holdt et stabilt nivå på 4 millioner fat daglig. Dette utgjør 6,25% av verdensproduksjonen (i 2004). Fortsatt nedgang i produksjonen er forventet. Ghawarfeltet produserte i perioden 1948-2000 60-65% av Saudi-Arabias totale oljeproduksjon. Til sammenligning var Norges dagsproduksjonen av olje omk. 2,5 millioner fat i januar 2006. Den kumulative produksjonen utgjør så langt omk. 60 milliarder fat. 

Ghawarfeltet produserer i tillegg omk. to milliarder m³ naturgass daglig.

## Reserver
Ifølge offisielle estimater fra myndighetene i Saudi-Arabia er de resterende påviste reservene i feltet omk. 71 milliarder fat. Noen kritikere, som Matthew Simmons, mener at feltet har nådd eller vil snart nå topproduksjon. Det alternative overslaget fremkommer bl.a. i hans bok *Twilight in the Desert* (2005, ikke oversatt). Kritikken er tilbakevist av blant andre lederen av Saudi Aramcos reservoaravdeling, Nansen Saleri. Lite er med sikkerhet kjent om de resterende reservene og eventuell nedgang i produksjonen da det meste av informasjonen om dette feltet kommer fra tredjehånds kilder.

## Referanser
Burganfeltet

**Burgan** er et oljefelt i ørkenen sørøst i Kuwait.  Feltet er regnet som et av de oljefeltene i verden med mest oljeressurser. I tillegg er det lett å utvinne olje der, i og med at oljen nærmest flyter opp av seg selv. Burganfeltet har gjort at Kuwait er et av de land i verden som eksporterer mest olje.

Feltet ble oppdaget i 1938 og har produsert siden 1946. Det inneholder over 40 milliarder fat utvinnbare fat olje. Feltet står alene for rundt halvparten av oljeproduksjonen i Kuwait og dekker et område på rundt 1000 kvadratkilometer.

## Eksterne lenker
* 

## Referanser
Tales of the Abyss

***Tales of the Abyss*** er et rollespill utviklet av Namco Tales Studio, og utgitt av Namco Bandai. I Japan ble det utgitt den 15. desember 2005, nøyaktig ti år etter at det første spillet i Tales-serien, Tales of Phantasia, ble lansert. Den nordamerikanske versjonen ble utgitt den 11. oktober 2006. Figurene i spillet er designet av manga-artisten Kosuke Fujishima. Mellomsekvensene i Tales of the Abyss er laget av Production I.G.

## Handling
Handlingen finner sted på Auldrant, som er en planet oppbygd av fonons. I denne sammenhengen, er fonons en slags energi som finnes i alle levende skapninger og enheter. For mange år siden oppdaget menneskene på Auldrant en ny type fonons, som gjorde det mulig å lese fremtiden. Yulia Jue, som nå oppfattes som en viktig profet, skrev ned fremtiden hun så på utallige steinplater, og spredte disse platene rundt omkring på planeten. Denne profetien blir kalt «The Score». Konflikter imellom de to kongedømmene Malkuth og Kimlasca-Lanvaldear har pågått i flere hundre år, da begge nasjonene konkurrerer om å finne de mange steinplatene som ble spredt for over tusen år siden.

Spilleren blir satt i rollen til 17 år gamle Luke fon Fabre, som er sønnen av en greve i Kimlasca-Lanvaldear. I The Score er det spådd at Luke vil komme til å bringe velferd til Kimlasca. Luke ble kidnappet for 10 år siden, og husker ikke noe fra tiden før han ble bortført. Siden da har Luke vært holdt i husarrest på herregården til moren og faren sin. Alt dette endres når en mystisk kvinne bryter seg inn på herregården og angriper Van, som er Lukes trener innen sverdkunst.

## Viktige figurer
* **Luke fon Fabre** – sønnen av Duke fon Fabre og hovedpersonen i *Tales of the Abyss*.
* **Jade Curtiss** – oberst i Malkuths militære styrker og velkjent åndemaner.
* **Tear Grants** – soldat i Church of Lorelei.
* **Guy Cecil** – Lukes bestevenn og livvakt.
* **Natalia Luzu Kimlasca Lanvaldear** – prinsesse av Kimlasca og Lukes forlovede.

De mest betydelige motstanderne i *Tales of the Abyss* er en gruppe av generaler, som går under navnet «The Six God-Generals», og lederen deres.

## Kampsystem
*Tales of the Abyss* viderefører kampsystemet Tales-serien er kjent for, og lar spilleren bevege seg akkurat dit hen vil under kamp, ved hjelp av tredimensjonale slagmarker. Man beveger seg fritt ved å holde L2-knappen på håndkontrolleren inne, mens man bare kan løpe i to retninger når denne funksjonen, som kalles «Free Run», ikke er aktivert.

Alle de spillbare figurene kan lære såkalte «AD Skills», som er en betegnelse på spesialangrepene i spillet. Figurene kan lære flere av disse angrepene ved hjelp av «Capacity Cores», som er gjenstander som gjør figurene sterkere, og lar dem lære nye AD Skills etter hvert som de tjener erfaringspoenger (ofte forkortet til exp.) ved å slåss. Dersom det ønskes, kan flere spillere delta på samme lag i kampene. Hvis bare en deltaker spiller, er det mulig å velge hvilken figur man vil ta kontrollen over.

## Referanser
Fylkesvei 6 (Hordaland)

**Fylkesvei 6 i Hordaland** gikk mellom Rød og Krossleitet i Sveio. Veien var 22,5&nbsp;km lang.

2019 ble veien erstattet av fylkesvei 541 og fylkesvei 4984.

## Kommuner og knutepunkter

## Referanser


## Eksterne lenker
* Vegvesenets vegkart
Ernst Pedersen

**Ernst Pedersen** (født 8. desember 1954) er en norsk idrettsleder og tidlige fotballspiller. 

## Karriere
### Fotball
Pedersen spilte fotball i barne- og ungdomsårene for . 
I 1976 kom han til , og han gav seg i klubben etter 1979-sesongen.

Fra 1980 til 1981 spilte han for . Han vant cupfinalen i 1980 og seriemesterskapet i 1981.
Pedersen la opp som toppspiller som 27 åring, og flyttet tilbake til Vadsø.

I 1982 spilte han igjen for moderklubben  i 5. divisjon.

Pedersen spilte totalt 2 landskamper for Norge.

### Håndball
Etter at han sluttet med toppfotball i Oslo, ble han kontorsjef for Fiskernes Bank i Vadsø og spilte håndball for Vadsø Turn. Pedersen var også spillende trener i klubben.

### Idrettsleder
Han var fra 1997 til 2000 kretsleder i Finnmark Fotballkrets.

I 2000 ble han daglig leder i .

Den 28. november 2005 ble han toppsjef i . I desember 2008 ble styret i Bodø/Glimt enige med Ernst Pedersen om at han skulle slutte som direktør for klubben. Bakgrunnen for dette var stor inntektssvikt og at det mot slutten av året ble klart at det går mot et stort underskudd i 2008.

Fra 2010 til 2022 var han kretsleder for Nordland Fotballkrets.

Pedersen er far til Morten Gamst Pedersen, og har tidligere jobbet blant annet som daglig leder for Norges Håndballforbunds Region Nord-Norge.

Pedersen er utdannet baker.

## Referanser
Focke-Wulf Fw 61

**Focke-Wulf Fw 61** var verdens første kontrollerbare helikopter. Det ble designet og bygget på begynnelsen av 1930-tallet av Heinrich Focke og Gerd Achgelis ved Focke Achgelis fabrikken i Tyskland, og fløy første gang 26. juni 1936 under navnet *Fa 61*.

Skroget var basert på treningsflyet Focke-Wulf Fw 44 Stieglitz. Til dette var montert to utriggere med kontraroterende rotorer som ble drevet av en enkelt 110 hk motor.

Kun en prototype ble bygget ved Focke-Wulffabrikken. Denne ble vist frem av testpilot Hanna Reitsch under en innendørs oppvisning i Deutschlandhalle i Berlin i februar 1938. Senere satte Fw 61 flere rekorder, blant annet i høyde (3427 m) og distanse (230 km).

## Referanser


## Eksterne lenker
*
Nibelungenstrofe

**Nibelungenstrofen** er den strofeforma som ble skapt av den anonyme dikteren som skrev det middelalderske tyske Nibelungenkvadet. Strofa består av fire linjer, hvorav de tre første har seks enstavelsestakter og det siste sju. Hver linje har opptakt og fast cesur på midten. Strofa har (mannlig) parrim:

:Uns **ist** in **alt**en **mær**en |  | **wund**ers **vil** ge**seit**
:von **hel**den **lo**be**bær**en, | | von **grô**zer **ar**e**beit**,
:von **freud**en, **hôch**ge**zît**en, | | von **wein**en **und** von **klag**en,
:von **küen**er **reck**en **strît**en | | **mug**et **ir** nu **wund**er **hœr**en **sag**en.

Adam Oehlenschläger innførte nibelungenstrofa i skandinavisk litteratur, og i romantikken ble den brukt av flere diktere til særlig nasjonale og nordiske emner. I norsk og dansk lyrikk fikk nibelungenstrofa gjerne en mer blanda takt, og mange delte linja ved cesuren og satte opp strofene i åtte vers à tre takter:

:I hine haarde Dage
:Da ved Øldrik og Svir
:Hallingdølens Knivblad
:Sad løst i hans Slir, -
:Da Kvinderne til Gilde
:Bar Ligskjorten med.
:Hvori de kunde lægge
:Sin Huusbonde ned
:::Jørgen Moe: «Fanitullen»

I 1900-tallets norske lyrikk er nibelungenstrofa brukt av bl.a. Olav Aukrust, Nordahl Grieg, Tore Ørjasæter og Aslaug Vaa.
Bandai Namco Holdings

**Bandai Namco Holdings** er det japanske holdingselskapet for Namco og Bandai. Selskapet ble opprettet den 29. september 2005, etter at det ble offentliggjort at Bandai hadde kjøpt Namco. Til tross for at Bandai er eieren av holdingselskapet, fortsetter begge å operere hver for seg, som tidligere. Bandai er for øyeblikket verdens tredje største leketøyprodusent, og eier også animasjonsstudioet Sunrise, som blant annet står bak Gundam. Namco er av de største spillutviklerne i Japan.

Namco Bandai Holdings står som eier av både Namco Tales Studio og Banpresto.

## Se også
* Sunrise

## Eksterne lenker
*
Ole Bendik Eilertsen

**Ole Bendik Eilertsen** (født 20. januar 1961) er en norsk gitarist, komponist og pedagog, utdannet ved Østlandets musikkonservatorium (1982–87). Har bl.a spilt i bandene Jazz Police (gitarist, vokalist og bassist), Lobster Copter og Petit Bel. Har deltatt på en rekke innspillinger som gitarist, vokalist, bassist, komponist, arrangør og lydtekniker/produsent, bl.a. med Øivind Hånes, Karl-Henrik Gunderssen, Lobster Copter og The Jazz Police. Han ga ut sin første solo CD*The Move You Make* i 2015. 

## Referanser


## Eksterne lenker
* http://www.rockipedia.no/artister/ole_bendik_eilertsen-30264/ 
* http://www.olebendik.com
Trekirker i sørlige Lille-Polen

**Trekirkene i sørlige [[Lille-Polen]]** er en gruppe historisk og arkitektonisk viktige trekirker i det subkarpatiske og lillepolske voivodskap, de fleste oppført i lafteverk. De eldste kirkene ble bygd i det 14. århundre, den eldste av disse er trekirken i Haczów fra 1388. De er bevart i god stand og utgjør den eldste gruppen trekirkebygg i Europa etter de norske stavkirkene. 

Seks av trekirkene er skrevet inn på UNESCOs liste over verdens kulturarv: 

*Erkeengelen Mikaels kirke i Binarowa
*Alle Helliges kirke i Blizne
*Erkeengelen Mikaels kirke i Dębno Podhalańskie
*Den hellige jomfru Marias himmelferds og erkeengelen Mikaels kirke i Haczów
*St. Leonards kirke i Lipnica Murowana
*Apostlene Filips og Jakobs kirke i Sękowa
Andre trekirker i regionen finner vi i Slovakia og i polsk-ukrainske Karpatene.

## Form og historie
Trekirkestilen i Lille-Polen oppstod i senmiddelalderen og slutten av det 16. århundre. Den var til å begynne med preget av gotiske ornamenter og polykrome detaljer, men på grunn av kirkenes trekonstruksjon var strukturen og den generelle formen deres helt forskjellig fra den polske gotikken som rådet på den tiden, og som hovedsakelig omfattet steinarkitektur. Kirkene ble bygd ved bruk av horisontal tømmerteknikk, vanlig i Sentral- og Nord-Europa siden middelalderen. Kirkene som ble bygd senere er derimot påvirket av rokokko- og barokkstilen. Flere av kirkene er også påvirket av den gresk-katolske og ortodokse stil i områdene. Enkelte kirker har greske kors og løkkupler, og flere blander disse elementene med romerske former som avlange midtskip og spir. Byggingen av kirkene ble støttet av velstående familier, og kirkene ble raskt et statussymbol. De regnes i dag for å være et enestående vitnesbyrd for de middelalderske byggetradisjoner i det romersk-katolske kulturområde.

## Billedgalleri
Følgende galleri viser et utvalg av trekirkene i sørlige Lille-Polen:

Fil:Kosciol Binarowa po remoncie.JPG|Binarowa

Fil:Kosciol Debno.JPG|Dębno Podhalańskie
Fil:Lipnica leonard2.jpg|Lipnica Murowana
Fil:Sekowa drewniany kosciol.jpg|Sękowa
Fil:Orawka Kosciol 20070828.JPG|Orawka

Fil:Kosciol Grywald.JPG|Grywałd

## Eksterne lenker
*
Monty Hall-problemet

**Monty Hall-problemet** er et matematisk problem som bygger på sannsynligheter. Det er basert på et amerikansk TV-show, «Let's make a deal», som ledes av Monty Hall. Det ble berømt etter at Marilyn vos Savant skrev om det i sin spalte i Parade Magazine i 1990. 

## Problemet
Under et TV-show får en deltager valget mellom tre dører. Bak en av dørene er det en bil, mens det bak de to andre er en geit. Deltageren velger først en dør. Programlederen, som vet bak hvilken dør bilen befinner seg, åpner så en av de andre dørene, som han vet det står en geit bak. Deltageren får så valget om han ønsker å bytte dør eller beholde den han allerede har valgt. Spørsmålet er om det lønner seg å bytte.

## Løsningen
Sannsynligheten for at deltageren valgte riktig dør til å begynne med er 1/3, og i det tilfellet vil han tape hvis han bytter dør. Sannsynligheten for at han ikke valgte riktig dør i første omgang er 2/3, og i det tilfellet vil han vinne hvis han bytter dør. Det lønner seg derfor for deltageren å bytte, siden han da har 2/3 sjanse for å vinne bilen.

## Bakgrunn
Etter at Marilyn vos Savant skrev om problemet i 1990, og presenterte den riktige løsningen, fikk hun tusenvis av brev fra lesere, deriblant flere hundre matematikkprofessorer, som mente at løsningen hennes var gal, og at det riktige svaret er at deltageren vinner bilen med sannsynlighet ½ uansett om han bytter eller lar være. Noe av grunnen til kontroversen var at problemet, som det var presentert i vos Savants spalte, kunne forstås på den måten at programlederen *ikke* vet hvor bilen befinner seg, og at han derfor velger å åpne en dør tilfeldig. I dette tilfellet øker ikke deltagerens sannsynlighet for å vinne dersom han velger å bytte dør.
Jonathan Foreman

**Jonathan Foreman** (født 1965) er en britisk skribent, filmkritiker og jurist som har jobbet for en rekke kjente aviser.

Foreman var forretningsadvokat før han begynte på sin karriere som journalist. Han har jobbet for aviser og publikasjoner som *[[New York Post]], [[The New Yorker]], [[City Journal]], [[International Herald Tribune]], [[Vanity Fair (tidsskrift)|Vanity Fair]], [[London Daily Telegraph]], [[the Weekly Standard]], [[Mens's Journal]]* og *[[Daily Mail]]*. 

I 2005 utgav han boka *The Pocket Book of Patriotism.*
## Referanser
Telonemia

* *[[Telonema]]*

**Telonemia** er en gruppe encellede organismer.
Den første arten, *[[Telonema subtile]]*, ble beskrevet i 1913.
*[[Telonema antarctica]]* ble beskrevet i 1992.

De blir 4-16 mikrometer store.
De spiser andre levende encellede organismer og planktonalger. De blir selv spist av dyreplankton.

## Arter
* *[[Telonema antarctica]]*
* *[[Telonema subtile]]*

## Eksterne lenker
* 
* https://web.archive.org/web/20070109100258/http://www.apollon.uio.no/vis/art/2006_4/Artikler/telonemia
Moelv (Kvæfjord)

**Moelv** er den sentrale bygda på østsiden av indre Gullesfjorden i Kvæfjord kommune i Troms. Moelv har fått sitt navn etter Moelva, en elv som renner ut i havet midt i bygda. I bygda finnes det en skole – Moelv skole – som ble nedlagt tidlig på 90-tallet. I dag eies bygningen og eiendommen av Bygdelaget Gullhornet som overtok eiendommen fra Kvæfjord kommune i 2005. Skolen er nå bygdas forsamlingshus. Ved tidligere Moelv skole er det anlagt oppstillingsplasser for campingvogner og bobiler.

## Referanser
Gunnar Hamnøy

**Gunnar Hamnøy** (født 1948) er en norsk predikant og misjonær tilknyttet Norsk Luthersk Misjonssamband.

## Misjonær, predikant og daglig leder
Han vokste opp på Valderøya i Giske og i Skodje.

Han gikk bibelskolen på Fjellhaug og arbeidet i NLM fra 1967 til han gikk av som pensjonist sommeren 2015, som omreisende forkynner og prosjektmedarbeider for Misjonssambandet. Fra 1997 var han formann i Skodje NLM-forening.

Etter 2009 og frem til han fylte 67 år hadde han en redusert stilling i NLM. Fra 2009 til 2016 var Hamnøy daglig leder i investeringsselskapet NSP AS. Noen av aksjonærene i NSP AS etablerte en frivillig organisasjon, North South Partnership Aid, en organisasjon med fokus på å hjelpe barn og unge i Etiopia og Kenya som har det vanskelig. Gunnar Hamnøy var daglig leder av NSP Aid fra starten i 2010 og til han ble pensjonist ved utgangen av 2023.

## Utgivelser
Gunnar Hamnøy har skrevet flere bøker som er utgitt på Lunde forlag:
* 1993: *I fykende fart* – en samtalebok med forfatteren Egil Sjaastad
* 1995: *Ut og inn med evangeliet*
**Fra barnemunn* (historier fra barn)
*1997: *Roser til deg* – utgitt i islandsk oversettelse i 2006 med tittelen *Rosir handa per*
*2004: *Garja* – utgitt på Island i 2007
*2009: *Takk at også jeg fikk være med* 

## Politisk engasjement

Gunnar Hamnøy har vært lokalpolitiker i Skodje kommune for KrF, tre perioder i kommunestyret, den siste frem til oktober 2007 som fast medlem i formannskapet og planutvalget. Han var også leder i råd for funksjonshemma i Skodje frem til okt 2007 og leder i verdirådet i Skodje kommune og Nord-Sør-rådet, et kommunalt samarbeid mellom Skodje og Voi kommune i Kenya frem til sommeren 2006. Hamnøy var medlem i dette rådet frem til oktober 2007.
 
## Referanser


## Eksterne lenker
* Hjemmesiden for North South Partnership Aid
* Radioandakt ved Gunnar Hamnøy